Al doilea tronson al Autostrăzii „Unirii A8”, cel care va lega Transilvania de Moldova și de Republica Moldova a fost scos la licitația de proiectare și execuție. Acesta este, de fapt, primul lot montan din A8 scos la licitație. Contractul de execuție a lucrărilor prevede construirea a 19,3 km de drum, șapte tuneluri, 46 de poduri, pasaje și viaducte.
Valoarea estimată a contractului este de 3,8 miliarde lei, fără TVA, iar sursa de finanțare este asigurată din fonduri europene nerambursabile, din cadrul Programului Transport 2021 - 2027, informează Hotnews.
Firmele interesate să execute lucrările au termen de depunere a ofertelor până pe 25 iunie 2024.
Acesta este cel de-al doilea lot al acestei autostrăzi scos la licitație în acest an, după ce, la începutul lunii trecute, a fost publicat anunțul de licitație publică pentru lotul Miercurea Nirajului - Sărățeni (23,4 km), menționează sursa citată.
Autostrada Unirii are termen final de realizare până în 2026. Fondurile pentru realizarea lucrărilor provin din Planul Național de Redresare și Reziliență(PNRR).
Pentru celălalt segment al Autostrăzii A8 Târgu Mureș-Iași cuprins în PNRR, cei 30 km între Leghin și Moțca unde contractul cu UMB s-a semnat la finalul lunii septembrie 2023, conform sursei citate.